CELEX: 22017D1829
Language: fi
Date: 2015-12-11 00:00:00
Title: ETA:n sekakomitean päätös N:o 318/2015, annettu 11 päivänä joulukuuta 2015, ETA-sopimuksen liitteen XIII (Liikenne) muuttamisesta [2017/1829]

12.10.2017   
               
               
                  FI
               
               
                  Euroopan unionin virallinen lehti
               
               
                  L 263/37
               
            ETA:n SEKAKOMITEAN PÄÄTÖS
      N:o 318/2015,
      annettu 11 päivänä joulukuuta 2015,
      ETA-sopimuksen liitteen XIII (Liikenne) muuttamisesta [2017/1829]
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Tietokonepohjaisia paikanvarausjärjestelmiä koskevista käytännesäännöistä ja neuvoston asetuksen (ETY) N:o 2299/89 kumoamisesta 14 päivänä tammikuuta 2009 annettu Euroopan parlamentin ja neuvoston asetus (EY) N:o 80/2009 (1) olisi otettava osaksi ETA-sopimusta.
               
            
                  (2)
               
               
                  Asetuksella (EY) N:o 80/2009 kumotaan neuvoston asetus (ETY) N:o 2299/89 (2), joka on otettu osaksi ETA-sopimusta ja joka näin ollen olisi poistettava ETA-sopimuksesta.
               
            
                  (3)
               
               
                  Sen vuoksi olisi muutettava ETA-sopimuksen liitettä XIII,
               
            ON HYVÄKSYNYT TÄMÄN PÄÄTÖKSEN:
      1 artikla
      Korvataan ETA-sopimuksen liitteessä XIII oleva 63 kohta (neuvoston asetus (ETY) N:o 2299/89) seuraavasti:
      ”32009 R 0080: Euroopan parlamentin ja neuvoston asetus (EY) N:o 80/2009, annettu 14 päivänä tammikuuta 2009, tietokonepohjaisia paikanvarausjärjestelmiä koskevista käytännesäännöistä ja neuvoston asetuksen (ETY) N:o 2299/89 kumoamisesta (EUVL L 35, 4.2.2009, s. 47).
      Tätä sopimusta sovellettaessa asetuksen säännöksiä koskevat seuraavat mukautukset:
      
                  a)
               
               
                  Asetuksen 8 artiklan 1 kohdassa olevilla ilmaisuilla ’yhteisö’ ja ’komissio’ tarkoitetaan EFTA-valtioiden osalta ilmaisua ’EFTA-valtiot’, kukin ilmaisu esitettynä asiaankuuluvassa sijamuodossaan.
               
            
                  b)
               
               
                  Asetuksen 8 artiklan 2 kohtaa ei sovelleta EFTA-valtioihin. EFTA-valtioiden on seurattava, onko kohtelu, jota kolmansien maiden järjestelmätoimittajat soveltavat EFTA-valtioiden lentoliikenteen harjoittajiin, syrjivää tai eriarvoista.
               
            
                  c)
               
               
                  Asetuksen 11 artiklan 8 kohdassa olevalla ilmaisulla ’direktiivissä 95/46/EY ja sen mukaisesti annetuissa kansallisissa säännöksissä sekä sellaisten kansainvälisten sopimusten määräyksissä, joiden sopimuspuoli yhteisö on,’ tarkoitetaan EFTA-valtioiden osalta ilmaisua ’direktiivissä 95/46/EY ja sen mukaisesti annetuissa kansallisissa säännöksissä’. Asetuksen 11 artiklan 9 kohdassa olevalla ilmaisulla ’mainitun direktiivin ja sen nojalla annettujen kansallisten säännösten sekä sellaisten kansainvälisten sopimusten määräysten, joiden sopimuspuoli yhteisö on,’ tarkoitetaan EFTA-valtioiden osalta ilmaisua ’mainitun direktiivin ja sen nojalla annettujen kansallisten säännösten’.
               
            
                  d)
               
               
                  EFTA-valtioiden osalta tarkoitetaan 13, 14, 15 ja 16 artiklassa olevalla ilmaisulla ’komissio’ ilmaisua ’EFTAn valvontaviranomainen’, ilmaisulla ’Euroopan yhteisöjen tuomioistuin’ ilmaisua ’EFTAn tuomioistuin’ ja ilmaisulla ’EY:n perustamissopimuksen 81 ja 82 artiklan’ ilmaisua ’ETA-sopimuksen 53 ja 54 artiklan’, kukin ilmaisu esitettynä asiaankuuluvassa sijamuodossaan.”
               
            2 artikla
      Asetuksen (EY) N:o 80/2009 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 12 päivänä joulukuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 11 päivänä joulukuuta 2015.
         
            
               ETA:n sekakomitean puolesta
            
            
               Puheenjohtaja
            
            Oda SLETNES
         
      
      
         (1)  EUVL L 35, 4.2.2009, s. 47.
      
         (2)  EYVL L 220, 29.7.1989, s. 1.
      
         (*1)  Valtiosäännön asettamista vaatimuksista on ilmoitettu.
      
         EFTA-valtioiden julistus
         11 päivänä joulukuuta 2015 annettuun päätökseen N:o 318/2015, jolla tietokonepohjaisia paikanvarausjärjestelmiä koskevista käytännesäännöistä ja neuvoston asetuksen (ETY) N:o 2299/89 kumoamisesta 14 päivänä tammikuuta 2009 annettu Euroopan parlamentin ja neuvoston asetus (EY) N:o 80/2009 otetaan osaksi ETA-sopimusta
         
            ”Kumotussa neuvoston asetuksessa (ETY) N:o 2299/89 ja Euroopan parlamentin ja neuvoston asetuksessa (EY) N:o 80/2009 säädetään muun muassa toimivaltuuksista, jotka koskevat sakkojen määräämistä tietyllä kilpailuoikeuden alalla. Jälkimmäisen asetuksen ottaminen osaksi ETA-sopimusta ei rajoita toimielinten välisten ratkaisujen soveltamista silloin, kun ratkaisut koskevat tulevia säännöksiä, joilla siirretään toimivaltuuksia sakkojen määräämiseen kilpailuoikeuden alan ulkopuolella.”